text: Stjórnarlimur í Pfizer trýsti Twitter at dylja uppsløg, sum kundu órógva ógvusliga vinningin frá koronuprikunum
text: #000001
text: Pfizer stjórnarlimurin (sum eisini er fyrrverandi stjóri í FDA) nýtti sama Twitter-lobbyistin til at trýsta síni krøv ígjøgnum, sum umsitingin í Hvítu Húsunum eisini brúkti - eitt feskt dømi um umskaringina millum felagið, sum framleiðir og selur mRNA koppingarevnið, og myndugleikarnar, sum noyða fólk at taka tað. Her er ein søga úr Twitter-skjølunum, sum tíðindamaðurin Alex Berenson er sloppin framat at grava í.
text: #000002
text: Alex Berenson er fyrrverandi tíðindamaður á New York Times og hevur skrivað 13 skaldsøgur, tríggjar yrkisbøkur og ein hóp av bóklingum. Nýggjasta bók hansara PANDEMIA snýr seg um koronuvirusin og hvussu vit handfóru hann. Alex var helst tann fyrsti, sum útfrá almennum tølum úr Ísrael vísti á, at immuniteturin frá koppingunum fánaði skjótt. Hetta skrivaði hann um á Twitter og varð síðani bannaður av sosiala miðlinum fyri tað. Tá ið so Elon Musk tók yvir Twitter, lovaði hann at avdúka allan sensurin, sum var farin fram. Hetta hevur hann gjørt við at loyva ymiskum óheftum tíðindafólkum við hvør sínum serfrøði-øki, at leita í skjølunum á Twitter høvuðssætinum. Nú var tíðin komin til at avdúka, hvat gekk fyri seg undir koronutíðini. Til tað arbeiðið bjóðaði Elon Musk Alex Berenson at koma inn og róta í skjølunum. Og hetta er fyrsta søgan frá honum, og mangar aðrar eru á veg.
text: #000003
text: “7. august 2021 sá Dr. Scott Gottlieb - ein av stjórnarlimunum í Pfizer, og sum hevur fleiri enn 550.000 fylgjarar á Twitter - eitt tvit (uppslag á twitter), sum honum ikki dámdi, hetta var eitt tvit, sum kundi skaða søluna av mRNA koppingarevninum hjá felagnum.
text: #000004
text: Hetta tviitið greiddi, sum púra rætt er, frá, hvussu natúrligur immunitetur, sum fæst eftir at hava vunnið á koronusjúkuni, var betri sum verja, enn tað órinið, sum fæst við einans at vera koppsettur. Í tviitinum varð heitt á stjórnina í Hvítu Húsunum um at “fylgja vísindunum” og frítaka fólk, sum høvdu natúrligan immunitet, frá teimum koppsetingarkrøvum, sum stjórnin var í gongd við at seta í verk.
text: #000005
text: Hetta var ikki nakar “anti-vaxari” sum t.d. Robert F. Kennedy Jr., sum tviitaði, men Dr. Brett Giroir, ein lækni, sum í eitt stutt tíðarskeið hevði havt sama starv sum Gottlieb, sum stjóri fyri FDA ella ‘Food & Drug Administration’, sum er amerikanska mat og heiligvágseftirlið. Harumframt heitti tviitið á fólk, sum ikki høvdu natúrligan immunitet, um at “lata seg koppseta!”
text: #000006
text: Men tað hevði einki at siga.
text: #000007
text: Við at leggja upp til, at summi kanska ikki høvdu tørv á koronukoppseting, so kundi hetta tvitið jú fáa fólk at seta spurningar við prikini. Umframt at verða fyrrverandi stjóri í FDA, fastur viðmerkjari á CNBC, og ein vird rødd í sambandi við almenna koronupolitikkin, so var Gottlieb eisini partur av ovastu stjórnini í Pfizer (senior board member), har helvtin av teimum nærum 560 milliardum krónunum í inntøkum í 2021, stavaðu frá sølu av mRNA koppingarevni. Pfizer rindaði Gottlieb 2,5 mió kr í løn tað árið.
text: #000008
text: Gottlieb traðkaði til, sendi ein teldupost til Todd O’Boyle, sum er ein topp lobbyistur á skrivstovuni hjá Twitter í Washington, og sum eisini var kontaktmaður millum Twitter og stjórnina í Hvítu Húsunum.
text: #000009
text: Uppslagið hjá Giroir var “etjandi” (corrosive), skrivaði Gottlieb. Hann stúrdi fyri at tað “kundi fara út um allar geilar, og skapa nógva umrøðu í tíðindarenslinum.”
text: #000010
text: Eg fann teldupostin meðan eg leitaði í skjølum á Twitter í seinastu viku - ein partur av “Twitter-skjølunum”, sum er ein roynd hjá Elon Musk at avdúka tær avgerðir um sensur, sum vórðu tiknar í felagnum, áðrenn hann keypti tað í oktober.
text: #000011
text: Eg skrivaði nærri um mín leiklut í twitter-skjølunum í eini grein á Substack í gjár. Eg fari at skriva meira um skjølini hesar komandi vikurnar.
text: #000012
text: O’Boyle sendi mailin frá Gottlieb víðari við eini innanhýsis skipan, sum eitur Jira, sum verður nýtt til at handfara klagur. Telduposturin varð sendur til “Strategic Response” toymið. Hesin bólkurin hevði ábyrgdina at taka sær av málum, sum tey mest týðandi starvsfólkini og brúkararnir reistu.
text: #000013
text: “Vinaliga hygg at hesum mailinum frá fyrrverandi FDA stjóranum,” skrivaði O’Boyle, og lat vera við at nevna, at Gottlieb eisini var nevndarlimur í Pfizer-stjórnini, sum hevði peningalig áhugamál í at fáa fólk at lata seg prika við mRNA koppingunum.
text: #000014
text: Ein greinari frá Strategic-Response-toyminum kom skjótt til ta niðurstøðu, at tvitið ikki breyt nakra av reglunum um mis- ella falskunning, sum vóru galdandi í felagnum.
text: #000015
text: Men Twitter valdi hóast tað at seta frámerki á uppslagið hjá Giroir. Tað fekk eitt spjaldur á seg, sum gjørdi at nærum eingin sá tað. Og tað er framvegis spjaldrað, hóast fleiri stórar granskingarverkætlanir hava váttað sannleikan í orðum Giroirs.
text: #000016
text: Eina viku seinni, hin 3. september, 2021, royndi Gottlieb aftur at høgga til og gramdi seg fyri O’Boyle um eitt tvit frá Justin Hart. Hart er ein sum ivast í tí skilagóða í niðurlæsingum og koppsetingunum, og sum hevur fleiri enn 100.000 fylgjarar á Twitter.
text: #000017
text: “Gassar og grót kunnu bróta míni bein, men ein virusur við eini barnadeyðiligheit á 0% hevur kostað okkara børnum nærum trý ár av skúlagongd.” hevði Hart skrivað. (Sticks and stones may break my bones but a viral pathogen with a child mortality rate of <>0% has cost our children nearly three years of schooling)
text: #000018
text: Hví Gottlieb tók sær tykni av orðunum hjá Hart, er ikki heilt greitt, men Pfizer-prikið skuldi skjótt góðkennast til børn millum 5 og 11 ár, og umboðaði harvið enn ein risastóran marknað fyri Pfizer, um so var, at foreldur kundu sannførast um at korona var ein verulig hóttan fyri børn teirra.
text: #000019
text: O’Boyle vísti enn einaferð til “fyrrverandi FDA stjóran” tá ið hann sendi teldupostin víðari, og lat heldur ikki hesu ferð við seg koma, at Gottlieb nú arbeiddi fyri Pfizer.
text: #000020
text: Hesuferð var áheitanum frá Gottlieb so langt við síðunar av, at Twitter noktaði at seta nøkur stig í verk.
text: #000021
text: Um somu tíð royndi Gottlieb eisini at trýsta Twitter til at seta stig í verk í móti mær, sum eg upplýsti á Substack hin 13. oktober, 2022, har eg brúkti skjøl frá Twitter frá tíðini undan Musk tók yvir, sum eg hevði fingið hendur á í rættarmálinum, eg hevði koyrandi ímóti Twitter. (Tað sum Gottlieb gjørdi var partur av eini størri samansvørjing, sum umfataði umsitingina hjá Biden forseta og Andrew Slavitt, har arbeitt varð bæði alment og í loyndum, fyri at trýsta Twitter til felagið ikki hevði annað val, enn at banna meg. (Eg fari at greiða nærri frá mínari søk og fari at leggja sak ímóti Hvítu Húsunum, Slavitt, Gottlieb og Pfizer í næstum.)
text: #000022
text: Morgunin eftir, at eg skrivaði ta greinina, var Gottlieb á skíggjanum hjá CNBC, fíggjar-tíðindarásini, har hann er fastur viðmerkjari, og greiddi frá, hvat og hví hann hevði gjørt, sum hann hevði, á ein í besta føri sera misvísandi hátt.
text: #000023
text: Gottlieb noktaði ikki fyri, at hann hevði trýst Twitter í samband við meg - tað kundi hann ikki, havandi í huga tey skjøl, sum eg hevði almannakunngjørt dagin fyri.
text: #000024
text: Men í eini samrøðu við Joe Kernan á CNBC, segði Gottlieb, at hann hevði spurt Twitter um at taka stig ímóti mær av tí einastu grund, at hann stúrdi fyri at hesi tvitini kundu gera hóttanina um harðskap móti teimum sum talaðu fyri at lata seg koppseta, størri.
text: #000025
text: “Tað at hesir pallarnir ikki kunnu hava eyguni við beinleiðis hóttanum, kropsligum hóttanum móti fólki, tað er tað, sum eg eri stúrin um viðv. hvat gongur fyri seg í hasi vistskipanini,” segði Gottlieb.
text: #000026
text: “Eg havi einki ímóti at kjakast verður,” segði Gottlieb við Kernan. “Eg stúri fyri at fysiskar hóttanir verða gjørdar ímóti trygdini hjá fólki.”
text: #000027
text: Í einum tviti henda sama morgun, skrivaði Gottlieb:
text: #000028
text: Virðiligt kjak og samskifti er eitt, og eigur at verða stimbrað og vart. Men beinleiðis málrættað plágan og misvísandi samrøða, sum kann fáa ein lítlan, men lætt yvirtalaðan bólk av fólki at fremja málrættaðar og vandamiklar hóttanir, hoyrir ongastaðni heima.
text: #000029
text: Men uppslagið hjá Brett Giroir um natúrligan immunitet var júst ímyndin av “virðiligum kjaki og samrøðu.”
text: #000030
text: Og í sínum egna telduposti til Todd O’Boyle nevndi Gottlieb einki um nakra hóttan móti trygdini hjá fólki. Hann gramddi seg bara einfalt um at tað kundi enda í tíðindarenslinum.
text: #000031
text: Gottlieb er ikki bara ein nevndarlimur hjá Pfizer.
text: #000032
text: Pfizer hevur eina langa søgu við brotum á heiligvágsframleiðara-lógirnar og etisku reglurnar. Í 2009 gjørdi felagið eina semju við amerikanska ákæruvaldið at rinda 15,81 milliardir kr í bót. Hetta var størsta mál um svik innan heilsurøkt í amerikanskari søgu nakrantíð, og snúði seg um at felagið hevði marknaðarført fleiri heiligvágsvørur á óreiðiligan hátt. Í 1996 framdi felagið eina kliniska roynd við einum antibiotika í Nigeria, har 11 børn doyðu. Hetta gjørdist íblásturin til skaldsøguna The Constant Gardner hjá John le Carre.
text: #000034
text: So er spurningurin hvat Pfizer hevur at siga til svørt-hvítu prógvini úr skjalagoymsluni hjá Twitter, sum vísa at ein av valdríkastu stjórnarlimunum í felagnum hevur roynt at steðga kjaki um mRNA prikini, sum hava verið teirra nógv mest seljandi vøra síðani 2020.
text: #000035
text: Og fer CNBC framhaldandi at lata Gottlieb brúka seg til at villeiða almenningin?”
text: #000036
text: Takk fyri at tú vitjar hinvegin.fo
text: #000038
text: Tú kanst eisini gera tín part fyri at hjálpa okkum at fáa meira upplýsandi tilfar út á føroyskum til føroyingar við at stuðla okkum við eini fastari flyting ella eingangs upphædd á konto nr 9865 1039800 - allur stuðul ger mun.
text: #000039
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000040
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er nýggjasta prátið við Eivind Jacobsen Innanlands Her er KVÖKING nr 9 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000041
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti Uttanlands Er Putin ein krígsgalin einaræðisharri, sum einans ynskir russiskt heimsveldi? Prát við Jeff Sachs við FØ teksti Uttanlands Her er nýggjasta prátið við Eivind Jacobsen Innanlands Her er KVÖKING nr 9 Innanlands Her er samrøðan við professor Glenn Diesen í fullum líki Uttanlands "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara Uttanlands Sveisarar krevja fólkaatkvøðu um at varveita reiðan pening Uttanlands
text: #000042
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000043
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti
text: #000044
text: Her er samrøðan við professor Glenn Diesen í fullum líki
text: #000047
text: "Vit stongdu ikki ein einasta McDonalds, tá ið USA gjørdi innrás í Irak" - klipp úr samrøðu við Glenn Diesen, professara
text: #000048
text: Sveisarar krevja fólkaatkvøðu um at varveita reiðan pening
text: #000049
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000050